open-index/open-wikipedia-markdown huggingface dataset:
Viron kansalliskirjasto

**Viron kansalliskirjasto** () on vuosina 1985–1993 rakennettu, Tallinnan monumentaalirakennuksiin kuuluva Viron kansalliskirjasto. Arkkitehti Raine Karpin suunnittelema kahdeksankerroksinen, julkisivultaan harmaasta kalkkikiveä oleva jykevä kirjastorakennus sijaitsee Kesklinnan kaupunginosan Tõnismäen asuinalueella, hieman Tallinnan vanhankaupungin eteläpuolella. 

Vuonna 2015 Viron kansalliskirjasto rekisteröi 47&nbsp;479 käyttäjää ja 133&nbsp;274 kirjastokäyntiä. Lisäksi sähköisesti kirjastossa asioitiin 403&nbsp;794 kertaa. Kirjaston henkilökuntaan kuului 280 henkeä. 

Viron kansalliskirjasto pohjautuu vuonna 1918 perustettuun Riigikogun eli Viron parlamentin kirjastoon. Kansalliskirjasto palvelee yhä myös tässä tehtävässään sekä toimii tutkimuskirjastona ja Viron kirjastolaitoksen keskuksena. Kirjastolla on vapaakappaleoikeus Virossa painettuihin julkaisuihin.

Suuri kirjastotalo toimii monipuolisesti virolaista kulttuuriperintöä esilletuovana kulttuurikeskuksena. Rakennuksessa toimii esimerkiksi konferenssikeskus, useita näyttelytiloja, teatterisali, anniskeluoikeuksin varustettu kahvila-ravintola ja aulamyymälä. Kirjakokoelmat ja lukusalit, joita on yhteensä 20 (600 lukupaikkaa), on ryhmitelty aiheen mukaisesti eri kerroksiin.  Rakennus toimii kotina kirjaston henkilökunnasta ja asiakkaista kootun Viron kansalliskirjaston naiskuorolle.

Kirjaston useimmat lukusalit ovat avoinna tavallisille käyttäjille arkisin kello 10–20 ja lauantaisin kello 12–19. Heinä-elokuussa kirjasto on avoinna arkisin kello 10–18.
 
## Lähteet

## Aiheesta muualla
Live at Rockefeller Music Hall

__NOTOC__
**Live at Rockefeller Music Hall** on norjalaisen progressiivisen metallin yhtye Leprousin Live-DVD -ja albumi, joka julkaistiin 25. marraskuuta 2016. Se kuvattiin 4. kesäkuuta 2016 Oslon Rockefeller Music Hallissa, ja se kustannettiin Indiegogo -joukkorahoitussivustolla toteutetulla keräyksellä.

Euroopassa sen julkaisi InsideOut Music ja Yhdysvalloissa Century Media Records.

## Kappaleet

### DVD
#
#
#
#
#
#
#
#
#
#
#
#
#
#

#### Bonusmateriaali
* Behind the Scenes – 5.23
* Slave (Lyric Video) – 6.37
* Restless (Video Clip) – 3.43
* The Cloak (Video Clip) – 4.15
* The Price (Video Clip) – 5.22
* Leprous at Rockefeller 13 Years Earlier – 8.55

### CD 1
#
#
#
#
#
#
#
#

### CD 2
#
#
#
#
#
#

## Arvostelut
* Danger Dog: 5.0/5.0 (Audio), 5.0/5.0 (Visual)
* Metal.de: 9/10
* Metalwani.com: 85%
* Imperiumi: 8/10
* Kaaoszine: 8+/10
* Soundi: 

## Lähteet

## Aiheesta muualla
* 
*
Kultainen käsivarsi

**Kultainen käsivarsi** (*The Man With the Golden Arm*) on Otto Premingerin ohjaama yhdysvaltalainen draamaelokuva vuodelta 1955. Sitä pidetään yhtenä Frank Sinatran parhaista elokuvarooleista. Hän esittää vankilasta vapautuvaa jazzrumpalia, joka ajautuu kuitenkin heti vanhoihin ympyröihinsä ja uudelleen heroiinin orjaksi. Elokuva perustuu Nelson Algrenin romaaniin *The Man with the Golden Arm* (suom. *Kultainen käsi*), jonka pohjalta käsikirjoituksen laativat Walter Newman ja Lewis Meltzer.

## Näyttelijät

Lähde: 

Sinatra oli roolistaan Oscar- ja Bafta-ehdokkaana.

*[[The New York Times]]in* kriitikot valitsivat *Kultaisen käsivarren* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
* 
*
För äldre nybegynnare / Schlagerns mystik

**För äldre nybegynnare** ja **Schlagerns mystik** ovat Zamla Mammaz Mannan albumeita, jotka ilmestyivät tupla-albumina vuonna 1978 Silence Recordsin kautta. *För äldre nybegynnare* on koottu livetilanteissa nauhoitetuista improvisaatioista. *Schlagerns mystik* on studioalbumi, joka sisältää lauluja ja muuta sävellettyä materiaalia. Alkuperäisen tupla-albumin avattavan kannen puolivälissä on katkoviiva, jota pitkin levyjen kannet voi leikata halutessaan erilleen.

## För äldre nybegynnare

;A-puoli
# 
# 
# 
# 
# 
# 
;B-puoli
# 
# 
# 

### Kokoonpano
* Hans Bruniusson – rummut, rumpukone, kellopeli, ksylofoni, radio, ääni
* Eino Haapala – kitarat, ääni
* Lars Hollmer – sähköpiano, korg polyphonic, hohner symphonic, flyygeli, farfisaurut, ääni
* Lars Krantz – basso, trumpetti

## Schlagerns mystik

;AA-puoli
# 
# 
# 
# 
# 
# 
# 
;BB-puoli
# 
# 

### Kokoonpano
* Hans Bruniusson – rummut, ksylofoni, kellopeli, vibrafoni, laulu
* Eino Haapala – sähkökitarat, akustinen kitara, vibrafoni, laulu
* Lars Hollmer – sähköpiano, korg polyphonic, hohner symphonic, flyygeli, haitari, laulu
* Lars Krantz – sähköbasso, kontrabasso, akustinen kitara, laulu

## Lähteet

## Aiheesta muualla
* Albumi Discogs-sivustolla
* Albumi Allmusic-sivustolla
* Albumi Silence-levy-yhtiön sivustolla
* Albumin arvostelu Expose-sivustolla
* För äldre nybegynnare Prog Archives -sivustolla
* Schlagerns mystik Prog Archives -sivustolla
TfL Rail

**TfL Rail** oli paikallisjunalinja Suur-Lontoossa. Se kulki pitkin Englannin itäistä päärataa Liverpool Streetin ja Shenfieldin välillä. Sen omistaja oli Transport for London, ja sitä liikennöi MTR Corporation (Crossrail) Ltd. Linja oli osa rakenteilla olevaa Crossrail-reittiä Shenfieldistä Readingiin ja Heathrow’n lentoasemalle.

TfL Rail otti linjan liikenteen haltuunsa toukokuussa 2015. Se nimettiin uudelleen vuonna 2022 Elizabeth Lineksi, näin ollen Tfl Rail on lakkautettu.

## Asemat

## Lähteet
Associação Chapecoense de Futebol

**Associação Chapecoense de Futebol** eli **Chapecoense Real** on brasilialainen jalkapalloseura, joka on perustettu vuonna 1973. Seura on voittanut Santa Catarinan osavaltion mestaruuden eli Campeonato Catarinensen viisi kertaa, viimeksi vuonna 2016. Se on myös sijoittunut yhdeksänneksi Brasilian pääsarjassa Serie A:ssa. 

Seuran edustusjoukkuetta kuljettanut kone putosi maahan 28. marraskuuta 2016. Lento-onnettomuus vaati 71 ihmisen hengen. Koneessa oli 77 henkilöä, joista 68 oli matkustajia ja yhdeksän miehistön jäsentä. Seitsemän selvisi aluksi hengissä, mutta yksi kuoli saamiinsa vammoihin sairaalassa. Matkustajina oli joukkueen pelaajia, valmennusjohto ja kahdeksan johtokunnan jäsentä. Joukkue oli menossa Etelä-Amerikan Copa Sudamericanan finaaliin, jossa se olisi ollut vastakkain kolumbialaisen Atlético Nacionalin kanssa. Atlético Nacionalin pyynnöstä mestaruus luovutettiin Chapecoenselle finaalia pelaamatta.

## Lähteet
LaMian lento 2933

**LaMian lento 2933** oli tilauslento São Paulosta Brasiliasta Santa Cruzin kautta Medellíniin Kolumbiaan. 28. marraskuuta 2016 kone putosi lähellä Medellínia. Kone kuljetti Associação Chapecoense de Futebol -jalkapallojoukkuetta, joka oli matkalla Copa Sudamericanan finaaliin.

Lento-onnettomuus vaati 71 ihmisen hengen. Koneessa oli 77 henkilöä, joista 68 oli matkustajia ja yhdeksän miehistön jäsentä. Seitsemän selvisi aluksi hengissä, mutta yksi kuoli saamiinsa vammoihin sairaalassa. Turmakone (tyypiltään Avro RJ85) oli matkalla São Paulon kansainväliseltä lentokentältä Medellínin kansainväliselle lentokentälle, kunnes kone syöksyi maahan Medellínin kaupungin lähellä sijaitsevalle vuoristoiselle alueelle.

Kolumbian ilmailuviranomaisten mukaan onnettomuuden syy oli polttoaineen loppuminen. Lentäjä ei ollut tehnyt välilaskua tankkausta varten eikä ilmoittanut ongelmista ennen kuin oli liian myöhäistä. Lentoyhtiö LaMia ja Bolivian ilmailuviranomaiset olivat virheellisesti hyväksyneet lentosuunnitelman. Lisäksi kone oli lentänyt korkeammalla kuin se olisi saanut, ja koneella oli ollut noin 400 kiloa ylipainoa.

## Katso myös
* Supergan lento-onnettomuus
* British European Airwaysin lento 609

## Lähteet

## Aiheesta muualla
Rontticomics

**Rontticomics** on Juho Maurisen piirtämä ja käsikirjoittama strippisarjakuva. Sitä julkaistiin vuoden 2016 helmikuusta vuoden 2018 syyskuuhun asti internetissä sarjakuvan omilla sivuilla, mistä se levisi Facebookin ja muiden sivustojen kautta laajemmin ihmisten tietouteen.

*Rontticomicsin* huumori on usein synkkää ja perustuu stereotyyppisiin suomalaisiin ihmistyyppeihin, sanaleikkeihin ja absurdeihin vitseihin. Sarjakuvastripit eivät sijoitu mihinkään tiettyyn miljööhön tai hahmoihin, poikkeuksena pari useammin esiintyvää hahmoa, kuten niksejä jakava Olavi.

*Rontticomicsin* ensimmäinen albumijulkaisu ilmestyi keväällä 2017 kustannusyhtiö Arktisen Banaanin julkaisemana.

## Artisti
Juho Maurinen on vuonna 1990 Imatralla syntynyt mies. Lukuun ottamatta omaksi ilokseen piirtämiään sarjakuvia teini-ikäisenä *Rontticomics* on Maurisen ensimmäinen sarjakuva. Sarjakuvan lisäksi Maurinen on opiskellut Lahden Muotoiluinstituutissa ja tekee musiikkia ja muita taideprojekteja.

## Lähteet

## Aiheesta muualla
* Sarjakuvan oma sivu
Latvian kansalliskirjasto

**Latvian kansalliskirjasto** () on Latvian kulttuuriministeriön alaisuudessa toimiva kansalliskirjasto. Kirjasto perustettiin vuonna 1919. Vuodesta 2014 lähtien kirjasto on toiminut Riian suuriin kulttuurirakennuksiin kuuluvassa *Valon linnaksi* kutsutuksi rakennuksessa, jonka on suunnitellut latvialaissyntyinen arkkitehti Gunnar Birkerts. Väinäjoen lounaisrannalla sijaitseva rakennus on Latvian keskeisimpiä 2000-luvun monumentaalirakentamisen luomuksia.

Laajalti palkittua, Yhdysvaltojen toisen maailmansodan jälkeisen ajan merkittäviin arkkitehteihin kuuluvaa Gunnar Birkertsia pyydettiin kansalliskirjaston suunnittelijaksi jo vuonna 1988 Latvian ollessa yhä osa Neuvostoliittoa. Kirjaston rakentaminen aloitettiin vuonna 2008. Kun rakennus vihdoin avautui vuonna 2014, tuottelias arkkitehti oli jo 89-vuotias.

Modernissa rakennuksessa toimii kirjaston lisäksi esimerkiksi kongressikeskus, konserttisali, kahvila ja ravintola.


Tiedosto:Interior of National Library of Latvia.jpg|Kuva kirjaston sisätiloista.
Tiedosto:Letlands Nationalbibliotek niveau 1.JPG|Näkymä kirjaston 1. kerroksesta.
Tiedosto:Ziedonis koncertsal (Letlands Nationalbibliotek).JPG|Konserttisalia


## Lähteet

## Aiheesta muualla
 
* National Library of Latvia  (liveriga.com)
* Kirsi Ranin, 18.7.2016: Riian uusi upea kirjasto
Pihlajakadun tuhmat tädit

**Pihlajakadun tuhmat tädit** on suomalainen nettisarja, joka on spin-off MTV3-kanavan *[[Salatut elämät]]* -saippuasarjasta. Sarjan neliosainen ensimmäinen tuotantokausi julkaistiin MTV Katsomo -palvelussa 29. marraskuuta 2016. Ensimmäinen kausi esitettiin televisiossa MTV3-kanavalla kesäkuussa 2017. Toinen kausi, *Pihlajakadun tuhmat tädit - Vaatteet pois!*, julkaistiin MTV Katsomossa 8. kesäkuuta 2017. Kolmas kausi, *Pihlajakadun tuhmat tädit - Syntiset*, julkaistiin 23. marraskuuta 2017 MTV Katsomossa. Toinen ja kolmas kausi esitettiin MTV3:lla kesällä 2018.

Ensimmäisellä kaudella Monica (es. Irina Vartia), Eva (es. Tiia Elg) ja Camilla (es. Nora Rinne) viettivät Lindan (es. Monika Lindeman) polttareita. Naisnelikko joutui seuraavana päivänä kertaamaan yhdessä edellisillan tapahtumia. Toisella kaudella naisnelikko päätyy Evan johdolla pyörittämään strippiklubia. Kolmannella kaudella naiset viettävät loman nunnaluostarissa.

## Rooleissa
### Päähenkilöt

### Sivuhenkilöt

## Jaksot
### Ensimmäinen tuotantokausi

### Toinen tuotantokausi

### Kolmas tuotantokausi

## Lähteet
Omahan roomalaiskatolinen arkkihiippakunta

**Omahan roomalaiskatolinen arkkihiippakunta** () on katolisen kirkon arkkihiippakunta Nebraskassa Yhdysvalloissa. Siihen kuului 238&nbsp;000 seurakuntalaista vuonna 2013, mikä on 25,7 % asukkaista.

## Piispat ja arkkipiispat
* James O'Connor (1876–1890)
* Richard Scannell (1891–1916)
* Jeremiah James Harty (1916–1927)
* Joseph Rummel (1928–1935)
* James Hugh Ryan (1935–1947)
* Gerald Thomas Bergan (1948–1969)
* Daniel E. Sheehan (1969–1993)
* Elden Francis Curtiss (1993–2009)
* George Joseph Lucas (2009– )

## Lähteet
Pirentsepiini

**Pirentsepiini** (C19H21N5O2) on pyridobentsodiatsepiinin johdannaisiin kuuluva orgaaninen yhdiste. Yhdistettä voidaan käyttää lääketieteessä mahahaavan hoitoon.

## Ominaisuudet ja käyttö
Pirentsepiiniä käytetään usein hydrokloridisuolana, joka on veteen ja alkoholeihin liukoinen, mutta ei liukene esimerkiksi dietyylieetteriin.

Pirentsepiini on selektiivinen M<sub>1</sub>-reseptorien antagonisti ja vaikuttaa hermosolmuihin. Tämän seurauksena vatsan suolahapon tuotanto vähenee ja vatsan pH nousee. Pirentsepiiniä voidaan käyttää yhdessä emäksisten vatsan happamuutta alentavien aineiden sekä simetidiinin kanssa. Haittavaikutuksina pirentsepiini voi aiheuttaa muun muassa suun kuivumista ja näköhäiriöitä. Se on nykyään korvattu suurelta osin uudemmilla lääkkeillä.  

## Valmistus
Pirentsepiinin synteesin ensimmäisessä vaiheessa o-nitrobentsoyylikloridi reagoi 3-amino-2-klooripyridiinin kanssa muodostaen amidin. Nitroryhmä pelkistetään vedyttämällä ja kuumennus johtaa heterosyklisen renkaan sulkeutumiseen. Tämä välituote reagoi klooriasetyylikloridin kanssa muodostaen amidin. Muodostuva tuote reagoi nukleofiilisilla substituutiolla 1-metyylipiperatsiinin kanssa muodostaen pirentsepiiniä. 
:

## Lähteet
Storbackenin jätinkirkot

**Storbackenin jätinkirkot** ovat Etelä-Pohjanmaalla Evijärven Kattilakoskella vierekkäin sijaitsevat mahdolliset jätinkirkot, joita ei ole vielä kaivauksin tutkittu.

## Sijainti
Evijärven kirkosta 14&nbsp;km luoteeseen noin 300 metriä Ähtävänjoesta ja sen suuntaisesta kantatiestä 68. Kohde on joen itäpuolella sijaitsevan moreenimäen tai drumliinin lakialueen pohjoispäässä.

## Jätinkirkot
Mäen laella on melko kivikkoista ja sieltä on löydetty monia kivivalleja. Osa valleista muodostaa suorakulmaisen muotoisia rakenteita, jotka on tulkittu jätinkirkoiksi. Suurempi niistä on 35–40 metriä pitkä ja 15–20 metriä leveä. Sen pituusakseli osoittaa 65° pohjoisesta myötäpäivään . Toinen jätinkirkoksi ajateltu vierekkäinen rakenne on suurin piirtein saman kokoinen, mutta kolmas, ja samalla viimeinen, on vain 25 metriä pitkä ja 15 metriä leveä. Paikan tarkastaja Tryggve Gestrin otaksui silloin, että rakenne olisi hahmotettavissa niin, että suuren kivivallin sisälle on raivattu kolme vierekkäistä kivivallia. Silloin ne tulkittiin kivivalliasumukseksi , joita oli kolme rinnakkain.

Tryggve Gestrin tutki rakenteen sisäpuolelta muutaman koekuopan. Yhdestä kuopasta löytyi kvartsi-iskoksia, mutta asumisesta syntyneestä likamaasta tai kulttuurimaannoksesta löytyi vain ohut jälki. Gestrinin mukaan kohteessa olisi ollut mahdollisesti kivikautinen sesonkiasuinpaikka.

## Tutkimuksia
Vuonna 1989 kävi Tryggve Gestrin paikalla tarkastusmatkalla. Kohdetta ei ole tutkittu tarkemmin eikä siellä ole suoritettu kaivauksiakaan.

## Lähteet

## Aiheesta muualla
* Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008, s.5–7
Volkswagen Arteon

**Volkswagen Arteon** on Volkswagenin vuodesta 2017 lähtien valmistama fastback-korinen ylemmän keskiluokan automalli, joka korvasi Volkswagen CC:n. Arteon esiteltiin Geneven autonäyttelyssä keväällä 2017. Mallin ulkomuoto perustuu Geneven autonäyttelyssä 2015 näytteillä olleeseen Volkswagen Sport Coupé Concept -konseptiautoon. Kiinassa autoa myydään edeltäjänsä tavoin **Volkswagen CC** -nimisenä.

Vuoden 2017 Euro NCAP -kolaritestistä Arteon sai tulokseksi täydet viisi tähteä.
 

Vuonna 2020 tehtiin uudistuksia muun muassa etusäleikköön ja -puskuriin. Samalla esiteltiin myös shooting-brake-tyyppinen farmarimalli.

## Lähteet

## Aiheesta muualla
Nanna Hänninen

**Nanna Hänninen** (s. 1973 Rovaniemi) on suomalainen valokuvataiteilija. Hän on toiminut ammattilaisena vuodesta 1998 ja on menestynyt myös kansainvälisesti.

## Elämä ja ura
Hänninen on koulutukseltaan medianomi (1998) ja taiteen maisteri (2002). Hän on opiskellut valokuvausta Lahden Muotoiluinstituutissa 1994–1998, Zürichin Taiteen ja suunnittelun korkeakoulussa (Höhere Schule für Gestaltung) 1997–1998 ja Taideteollisessa korkeakoulussa 1998–2002.

Monet Hännisen töistä ovat näytteillä niin kansallisissa ja kansainvälisissä kuin yksityisissäkin kokoelmissa. Hän on tehnyt neljä tilattua julkista teosta: ”Walks From Dusk 'til Dawn” (Tukholma, Ruotsi, 2008), ”Jungle" sekä "Electric powerplant of Kuopio: Version in Red” (Kuopio, 2009), "Asymmetric" (Turku, 2013) ja "Vertical Landscape" (Tukholma, Ruotsi, 2013). Hänninen on julkaissut kaksi taiteilijan monografiaa: *Fear and security* 2003 ja *Recordings* 2007.

Hännisen töissä yleisinä teemoina ovat mentaaliset ja sosiaaliset rakenteet sekä kulttuurin kokeminen. Hännisen mielenkiinto valokuvauksessa kohdistuu todellisuuden ja fiktion väliseen jännitykseen. Vaikka jotkut kuvat ja teemat vaikuttavat epätodellisilta  ja satunnaisilta, valokuva pitää suhteet todellisuudessa. Hänninen hyödyntää töissään monipuolisesti valokuvan eri mahdollisuuksia. *Witnesses of the Others* -sarjassa Hänninen käyttää vanhoja, lainattuja kuvia, ja maalaa näiden päälle näin yhdistäen menneisyyden nykypäivään. Sama valokuvan ja maalauksen yhdistämisen tekniikka näkyy myös sarjassa *Plants/Objects/Paint*.

Hänninen asuu ja työskentelee Kuopiossa.

## Näyttelyitä
### Suomessa
Suomessa Hännisen töitä on muun muassa Kiasmassa, Emmassa ja Suomen valtion taidekokoelmissa sekä yksityisissä taidekokoelmissa Helsingissä ja Kuopiossa. Hänninen on ollut mukana useissa yhteisnäytteilyissä ja pitänyt myös lukuisia yksityisnäyttelyitä, joista ensimmäinen oli vuonna 1996 Victor Barsokevitsch -valokuvakeskuksessa Kuopiossa.

### Ulkomailla
Ulkomailla Hännisen teoksia on kokoelmissa esimerkiksi Ranskassa Maison Européenne de la Photographiessa, Sveitsissä Fotomuseum Winterthurissa, Ruotsissa Göteborgs Konstmuseumissa ja Statens konstrådissa, sekä yksityisissä kokoelmissa Yhdysvalloissa ja halki Euroopan. Teokset ovat olleet esillä kansainvälisissä näyttelyissä monien eurooppalaisten kaupunkien lisäksi myös Yhdysvalloissa, Kiinassa ja Etelä-Koreassa.

## Tunnustuksia
Hänninen on saanut lukuisia apurahoja, muun muassa valtion viisivuotisen taiteilija-apurahan 2016–2021. Hän on myös ollut ehdolla erilaisiin palkintoihin ja on voittanut Suomen Taideyhdistyksen William Thuringin palkinnon vuonna 2012.

## Lähteet

## Aiheesta muualla
* Nanna Hännisen verkkosivut
Minna Suni

**Minna Suni** (s. 1967) on suomalainen kielitieteilijä ja professori. Hän toimii Jyväskylän yliopistossa vuodesta 2015 määräaikaisena ja vuoden 2017 alusta lukien vakinaisena suomen kielen professorina.

## Akateeminen ura

Minna Suni on opiskellut Jyväskylän yliopistossa suomen kieltä ja kielitiedettä. Hän valmistui vuonna 1992 filosofian maisteriksi soveltavan kielitieteen alalta. Sen jälkeen hän opiskeli suomen kieltä ja valmistui lisensiaatiksi vuonna 1996. 

Filosofian tohtoriksi Suni väitteli suomen kielen alalta Jyväskylän yliopistossa vuonna 2008. Väitöskirja käsitteli maahanmuuttajien suomen kielen oppimista ja käyttöä. Väitöstutkimuksessa tarkasteltiin, miten äidinkielenään vietnamin kieltä puhuvat henkilöt oppivat suomen kieltä. Valmistumisen jälkeen Suni on toiminut erilaisissa opetus- ja tutkimustehtävissä Jyväskylän yliopistossa. Viimeksi ennen professuuria hän työskenteli yliopistonlehtorina. 

### Professorina
Suni nimitettiin Jyväskylän yliopistoon kielten laitokselle määräaikaiseen suomen kielen professuuriin elokuun alusta 2015 lukien. Sen ohella hän toimi vuoden ajan vierailevana professorina ELTE-yliopistossa Budapestissä. Vakinaisena suomen kielen professorina hän toimii vuoden 2017 alusta lähtien. Professuurin erikoisala on suomi toisena ja vieraana kielenä. Professorina Suni on vastannut Suomen kielen ja kulttuurin maisterikoulutuksesta. Hän on myös Helsingin yliopiston dosentti. Dosentuurin alana on suomen kieli painopisteenä suomi toisena kielenä.   

Kotimaisen tiedetoiminnan lisäksi Suni on tehnyt kansainvälistä tiedeyhteistyötä.
Hän on ottanut osaa kansainväliseen *EU-Speak 3*-tutkimushankkeeseen. Hanke kestää vuodet 2015–2018 EU:n yhteistä hanketta johtaa englantilainen professori Martha Young-Scholten Newcastlen yliopiston englannin kielen, kirjallisuuden ja kielitieteen laitokselta. Hankkeen vuonna 2016 käynnissä olevassa 3. moduulissa tutkitaan kansallisella tasolla suomen kielen oppimista toisena kielenä. Hankkeen avulla pyritään kehittämään vieraskielisten henkilöiden ammatillista osaamista.

## Tutkimusura

Kielitieteilijänä Suni on tutkinut etupäässä, kuinka Suomeen saapuvat maahanmuuttajat oppivat suomen kieltä ja kuinka he käyttävät kieltä. Hänen viimeisimmät tutkimuksensa vuosina 2015–2016 ovat liittyneet tutkimushankkeisiin *Suomi työkielenä* ja *Terveydenhuollon suomi*, joissa on tutkittu taustaltaan alun perin vieraskielisten henkilöiden suomen kielen ammatillisen kielitaidon kehittymistä. Hän on ollut myös mukana perustamassa alan kansainvälistä tutkijaverkostoa. 

## Luottamustoimia

Tieteellisen uran ohella Suni on toiminut Suomen soveltavan kielitieteen yhdistys AFinLA ry:n hallituksen puheenjohtajana. Hän on myös Suomalaisen Kirjallisuuden Seuran (SKS) hallituksen jäsen.

## Lähteet

## Aiheesta muualla
*Professori Sunin tieteellisiä julkaisuja. Kielten laitos, JY.
Tylppösara

**Tylppösara** (*Carex obtusata*) on sarakasvien heimoon kuuluva kasvilaji, jonka varret ovat 10–20 senttimetriä pitkiä. Laji on monivuotinen ja kaksineuvoinen. Varsien päässä on 8–15 millimetriä pitkä tähkä. Laji on sirkumpolaarinen eli sitä tavataan koko pohjoisella pallonpuoliskolla, ja sitä kasvaa kuivilla ja keväisin kosteilla alueilla.

## Kuvaus
Tylppösara kasvattaa kolme monivuotista vartta, jotka ovat 10–20 senttimetriä pitkiä. Lehdet kasvavat lähes maanpinnasta, ja lehtilavat ovat lähes litteitä ja 0,5–1,5 millimetriä leveitä. Varren tyvi vaihtelee väritykseltään punaruskeasta ruskeanviolettiin.

Varren päässä on yksittäinen 8–15 millimetriä pitkä tähkä, jonka juuressa ei ole tukilehteä. Tylppösara on kaksineuvoinen. Tähkän päässä on hedekukka ja sen alla emikukka.

Tähkään kehittyy myöhäiskevään ja keskikesän välisenä aikana 1–6 hedelmää. Hedelmissä on useita pähkylöitä, joita ympäröi pullakko. Kukinnon tähkyläranka on jopa yli puolet pidempi kuin pähkylä.

## Levinneisyys ja elinympäristö
Tylppösara on pohjoisella pallonpuoliskolla sirkumpolaarinen kasvilaji eli sitä tavataan Euraasian ja Pohjois-Amerikan pohjoisosissa. Yhdysvalloissa sen levinneisyysalue ulottuu etelässä Utahiin, New Mexicoon, Etelä-Dakotaan ja Minnesotaan.

Tylppösara elää kuivilla tai keväisin kosteille ruohoalueilla, jyrkänteillä, hiekkaisilla tulvatasangoilla, vyörysoramuodostumissa ja harjanteiden huipulla.

## Lähteet
Joulu joutuu

**Joulu joutuu** on lastenmusiikkiyhtye Fröbelin Palikoiden kymmenes studioalbumi ja toinen jouluaiheinen albumi. Se julkaistiin 25. marraskuuta 2016. Albumi sisältää sekä yhtyeen omia että perinteisiä joululauluja.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
Lähde:
* Hannu Mäkelä – rummut, perkussiot
* Timo Nuutinen – bassokitara, taustalaulu
* Mats Lillrank – laulu, kitara, banjo
* Ari Bergström – koskettimet, taustalaulu

### Vierailevat muusikot
* Markku Luuppala – saksofoni, klarinetti
* Annina Nuutinen – taustalaulu
* Ilona Lehtonen – taustalaulu

## Lähteet
Väo

**Väo** on asuinalue () Lasnamäen kaupunginosassa Tallinnassa. Sen pinta-ala on 408 hehtaaria ja väkiluku 122 henkeä (1.1.2018). Vuoden 2014 alussa asuinalueen väestöstä 37 prosenttia oli virolaisia.

Väo on Tallinnan itäisin asuinalue, ja se sijaitsee kaupungin kaakkoiskulmassa. Väo tunnetaan esimerkiksi voimalaitoksestaan.


Kuva:Väo power plant.jpg|Väon voimalaitos
Kuva:Tallinn-Narva highway in Nehatu.jpg|Narvan maantietä
Kuva:Tooma järv.JPG|Toomajärvi


## Lähteet

## Aiheesta muualla
Timo Mikkilä (tietokirjailija)

**Timo Mikkilä** (s. 8. syyskuuta 1951 Jurva) on suomalainen tietokirjailija, filosofian tohtori ja historiantutkija. 

Mikkilä on työskennellyt pitkään politiikan ja talouden toimittajana. Hän on kirjoittanut useita teoksia, erikoistuen yritys- ja yhdistyshistoriikkeihin.

Mikkilä on helsinkiläisen media- ja viestintäyhtiö La Voce Oy:n perustaja, osakas ja hallituksen puheenjohtaja.

## Teoksia
* 
* 
* 
* 
* Mikkilä, Timo: *Niukkanen otti talvisodan henkilökohtaisesti.* Teoksessa Vaikeita päätöksiä. Kauko Rumpunen (toim.). Valitut Palat, 2015. 
* 
* Mikkilä, Timo: *Tahdolla tahkonnut. Mauno Savolainen yrittäjänä.* 2018.
* 
* 
* 
* 
* 

## Lähteet
* Kirjastojen  yhteistietokanta.
* https://www.timomikkila.fi/.
* https://lavoce.fi.

### Viitteet
Torstai 6.12.1917

**Torstai 6.12.1917** oli jyväskyläläinen rockia ja progressiivista rockia soittanut yhtye, joka levytti vuonna 1981 julkaistun albumin *[[Tunnustuksia (albumi)|Tunnustuksia]]*. Yhtyeen kokoonpano oli Jouko Mäenpää (kitara ja laulu), Jouni Hokkanen (basso ja taustalaulu), Ilkka Castrén (rummut ja perkussiot) ja Keijo Sironen (kitara ja taustalaulu).

## Historia
Yhtyeen juuret ajoittuvat vuoteen 1978, jolloin Jouko Mäenpää perusti Rock Cadillac -yhtyeen. Sen hajoamisen jälkeen toimi JOKE-niminen kokoonpano, jossa soittivat Jouko Mäenpää (kitara ja laulu), Ilkka Castrén (rummut ja perkussiot) sekä Antti Juvonen (basso ja taustalaulu). Kesällä 1979 ja bastiksi tuli Jouni Hokkanen, ja saman vuoden syksyllä yhtyeeseen liittyi Keijo Sironen (kitara ja taustalaulu).

Jouko Mäenpään sävellysten ja Bobby Boulterin sanoitusten rinnalle syntyi myös suomenkielistä materiaalia kuten kappaleet "Aja ja Lea", "Helkutin hyvä biisi" ja "Ohjaa mua tiellä". Uusien sävellysten ja tekstien myötä Jouko Mäenpää alkoi miettimään yhtyeelle uutta nimeä. Kansalliarkistosta kysytyn Suomen itsenäisymispäivän innoittamana nimeksi vaihtui Torstai 6.12.1917. Samalla yhtyeen koko ohjelmisto muuttui suomenkieliseksi. Vuonna 1981 yhtye julkaisi tällä nimellä albumin *Tunnustuksia*.  Albumin sävellykset noudattelevat perinteisen rockin suuntaviivoja, mutta sovituksissa on progressiivisia sävyjä. Levyn tekstit ovat puolestaan henkilökohtaisia tunnustuksia ja suorasanaisia kertomuksia itse koetusta elämästä ja ympäristöstä. 

## Tunnustuksia-LP (1981)

* Kaikki sävellykset ja sanoitukset Jouko Mäenpää

**A-puoli**

* 1. Ana ja Lea  – 4:38
* 2. Kuin mennen talven lumet – 5:57
* 3. Sinulle laulan – 4:20
* 4. Helkutin hyvä biisi – 4:09

**B-puoli**

* 5. Ohjaa mua tiellä – 4:15
* 6. Mä tuun sun luokses – 5:09
* 7. Nukketeatteri – 5:40
* 8. Mennään meille – 3:45

### Kokoonpano

* Jouko Mäenpää – laulu ja kitara
* Jouni Hokkanen – basso ja taustalaulu 
* Ilkka Castrén – rummut ja perkussiot
* Keijo Sironen – kitara ja taustalaulit
* Heikki Silvennoinen (kitara A1, taustalaulu A2 ja A3)

### Muut

* Richard Stanley  – tuottaja
* Jouko Mäenpää ja Heikki Silvennoinen – miksaus
*Heikki Silvennoinen ja Tapio Ylitalo – äänitys (JJ-studio, Tampere)
* Tapsa Rantanen / Private Eye – levyn kannen suunnittelu

## Diskografia
### Albumit
* *[[Tunnustuksia Lp|Tunnustuksia]]*  (Discophon Q ‎– QUUL 202, 1981) 

## Lähteet
* Discophonin Tunnustuksia-LP tiedotteet
* Keskisuomalainen-lehti Syke, toimittaja Ari Pusa, haastattelu 23.10.1981: "Tunnustuksia rakkaudelle ja sinulle".
* Vastin-lehti, toimittaja Unto Tikkanen, haastattelu 19.11.1981: "Torstai on toivoa täynnä"
* Keskisuomalainen-lehti, Nuorten nurkka, toimittaja Kari Boy Saaristo, haastattelu 1979 "Joke – ilmeikäs rock-yhtye".
* Suomalaisen musiikin historia: kohta 1980, Discophon, sivusto Suomalaisen musiikinhistoria 

## Aiheesta muualla
*Torstai 6.12.1917 finnmusic.net-sivustolla
*Torstai 6.12.1917 Suomen äänitearkistossa 
*Yhtyeen Facebook-sivut
Spartián temppeli

**Spartián temppeli** on nimitys, jota käytetään eräästä antiikin aikaisesta Herakleelle ja Alkmenelle omistetusta kreikkalaisesta temppelistä Magnesiassa Kreikassa. Sen arkeologinen kohde sijaitsee Vóloksen kunnassa Spartián kukkulalla lähellä Sésklon kylää.

Temppeli oli rakennettu klassisella kaudella noin 400- tai 300-luvulla eaa. Sen paikalla on mahdollisesti ollut varhaisempi temppeli. Pyhäkkö sijaitsee noin 14 kilometriä länteen Vóloksen kaupungista alueella, josta on löydetty aikaisemmin neoliittisen kauden niin kutsutun Sésklon kulttuurin asutus ja myös antiikin ajan ja bysanttilaisen kauden asutukset. Paikallinen Herakleen kultti on liittynyt Ferain kaupunkiin sekä Euripideen näytelmistä tunnettuun Alkestiin ja Admetoksen myyttiin.

Ensimmäiset löydöt temppelin paikalla tehtiin kaasuputken rakentamisen yhteydessä. Itse temppelistä on löytynyt joitakin rakenneosia, joista sen olemassaolo on voitu päätellä, kuten metoopin osia sekä muun muassa osa marmorisen veistoksen kädestä. Lisäksi paikalta on löydetty paljon votiivilahjoja, kuten pronssiastioita, aseita, rautaisia työkaluja sekä lyijyisiä ja savisia figuriineja ja muita esineitä. Eräässä navan muotoisessa pronssiastiassa on paikallisella arkaaisella aakkostolla tehty piirtokirjoitus, jossa lukee ”Telefilos omisti minut Herakleelle”, minkä perusteella pyhäkkö on voitu päätellä Herakleelle omistetuksi.

## Lähteet
William Thuringin palkinto

**William Thuringin palkinto** on Willian Thuringin säätiön palkinto, jonka myöntää Suomen Taideyhdistys 35–45-vuotiaille kuvataiteilijoille. Pääpalkinnon lisäksi myönnetään nimikkopalkintoja.

William Thuring (1880–1968) oli laivanvarustajan poika Kaskisista. Hän valmistui juristiksi, työskenteli asianajajana ja sittemmin pankissa.

William Thuringin säätiö on perustettu 1960-luvulla Thuringin testamenttilahjoituksella.

## Palkitut
* 2005 taidemaalari Anna Retulainen (s. 1969)
* 2006 valokuvataiteilija Jyrki Parantainen (s. 1962) 
* 2007 kuvataiteilija ja kuvanveistäjä Helena Hietanen (s. 1963) 
* 2008 taidemaalari Janne Räisänen (s. 1971) 
* 2009 kuvanveistäjä Hans-Christian Berg (s. 1971 Espoo)
* 2010 kuvataiteilija Jani Hänninen (s. 1974 Helsinki)
* 2011 kuvanveistäjä Maija Helasvuo (s. 1968 Helsinki)
* 2012 valokuvataiteilija Nanna Hänninen (s. 1973 Rovaniemi) 
* 2013 taidemaalari Viggo Wallensköld (s. 1969 Porvoo) 
* 2014 kuvataiteilija Pauliina Turakka Purhonen (s. 1971 Haapavesi)
* 2015 kuvataiteilija Stiina Saaristo (s. 1976 Kisko)
* 2016 kuvataiteilija Heini Aho (s. 1979 Turku)
* 2017 taidemaalari Mari Sunna (s. 1972 Espoo)
* 2018 Jani Ruscica (s. 1978)
* 2019 Iiu Susiraja (s. 1975 Turku)
* 2020 kuvataiteilija Jussi Goman (s. 1980 Pudasjärvi)
* 2021 Jenni Eskola (s. 1982 Kirkkonummi)
* 2022 Kholod Hawash (s. 1977 Irak)
* 2023 Kari Vehosalo (s. 1982 Ylöjärvi)
* 2024 Inka Bell (s. 1981 Espoo)
Lähde (2011–)

## Lähteet

## Aiheesta muualla
* William Thuring Stiftelse
RegionAlps

**RegionAlps SA** on sveitsiläinen juna- ja linja-autoyhtiö, joka toimii lounaisessa Valais’n kantonissa. Yrityksellä on paikallisjunaliikennettä väleillä Saint-Gingolph–Martigny–Brig, Martigny–Sembrancher–Orsières ja Sembrancher – Le Châble (Verbier) sekä bussiliikennettä välillä Visp–Brig. Liikenne on tunneittaista. Junareittien pituus on yhteensä 146 kilometriä, bussireitin 30 kilometriä.

Yhtiön kotipaikka on Martigny. RegionAlpsin pääomistaja on valtiollinen rautatieyhtiö SBB, joka omistaa enemmistön (70 %) yhtiöstä. Muut omistajat ovat paikallinen rautatieyhtiö *Transports de Martigny et Régions SA* eli TMR (18 %) ja Valais’n kantoni (12 %).

## Lähteet

## Aiheesta muualla


SBB RBDe 560 Domino bei Sierre.jpg| RegionAlpsin juna Rhônen laaksossa lähellä Sierreä.
RA Domino 11 Brig 160316.jpg| RegionAlpsin juna Brigissä.
20061008S010 TMR RABe 527513 Martigny.jpg|RegionAlpsin juna Martignyssä.
William Thuring

**William Thuring** (9. toukokuuta 1880 Kaskinen – 1. huhtikuuta 1968 Helsinki) oli suomalainen asianajaja, pankkiiri ja liikemies. Hän perusti 1960 nimeään kantavan William Thuringin säätiön.

William Thuringin vanhemmat olivat merikapteeni, laivanvarustaja Gustaf Fredrik Thuring ja Wendla Dahl. Hän pääsi ylioppilaaksi 1898 (Nya svenska läroverket i Helsingfors) ja suoritti Helsingin yliopistossa oikeustutkinnon 1902. Thuring sai varatuomarin arvon 1906.

Thuring toimi asianajajana, pankkiirina, liikemiehenä ja osakesijoittajana. Thuring oli Helsingin pörssin jäsenenä 1912–1920. Hän perusti vuonna 1960 William Thuringin säätiön. Thuring omisti myös kartanon Perniössä.

William Thuring oli naimisissa 1911–1918 Maini Johanna Wilhelmina Askolinin (k. 1929) kanssa, liitto päättyi avioeroon.  William Thuringin veli asianajaja, liikemies Fredrik Thuring (1879–1936) omisti vuodesta 1924 Westerkullan kartanon Helsingin maalaiskunnassa.

## Lähteet
Puolan kansalliskirjasto

**Puolan kansalliskirjasto** () on Varsovassa, kahdessa eri osoitteessa toimiva Puolan kansalliskirjasto. Kansalliskirjasto perustettiin 24. helmikuuta 1928. Kansalliskirjasto jatkaa kahden Puola-Liettuan aikana piispana toimineen veljeksen, Józef Andrzej ja Andrzej Stanisław Załuskin perustaman ja vuonna 1747 yleisölle avatun kirjaston perinnettä. Vuonna 1780 Sejm eli Puolan valtiopäivät myönsi kirjastolle vapaakappaleoikeuden kaikkiin valtakunnassa painettuihin kirjoihin. Venäjän miehitettyä Puolan vuonna 1794, kirjaston ydinkokoelma siirrettiin Pietariin, jossa tämä sotasaaliiksi tulkittu 394&nbsp;150 teoksen kokoelma - joukossa 11&nbsp;000 käsikirjoitusta ja yli 24&nbsp;500 etsausta - muodosti keskeisen osan uuden Venäjän keisarillisen kansalliskirjaston peruskokoelmaa. Puolan jakojen jälkeen erityisesti aatelissuvut kartuttivat omia kirjastojaan ja säilyttivät kokoelmissaan myös muuta Puolaan liittyvää aineistoa. 

Vuodesta 2007 lähtien kirjaston johtaja on Tomasz Makowski.

Kansalliskirjaston uusi kartuttamien aloitettiin näiden pohjalta pian Puolan itsenäistyttyä uudelleen vuonna 1918. Vuosina 1923–1935 merkittävä osa Załuskin kirjaston kokoelmasta palautettiin Puolaan, ja kirjastoa kartutettiin myös muista Varsovan kirjastoista sekä emigranttiperheiltä saaduilla kirjakokoelmilla. Toisen maailmansodan aikana kansalliskirjaston arvokkain kokoelma - lähes 800&nbsp;000 nimikettä - hävisi lopullisesti. Kadonneen aineiston joukossa oli noin 50&nbsp;000 käsikirjoitusta, 2&nbsp;500 varhaista eurooppalaista painotyötä (inkunaabelia), 80&nbsp;000 vanhaa painettua kirjaa ja 100&nbsp;000 piirrosta tai kaiverrusta.

Vuonna 2016 kirjaston kokoelmiin kuului yhteensä 8,6 miljoonaa nimikettä. 

Kirjaston keskeisimmät lukuasalit ovat avoinna maanantaista lauantaihin kello 8.30–20.30.

Puolassa myös Krakovan Jagellon yliopiston kirjastolla, jolla on kokoelmissaan yli 7,1 miljoonan nimikettä, on kansalliskirjaston asema.


Kuva:Pałac Krasińskich 2.JPG|Erityiskokoelmia säilytetään Krasińskichin palatsissa Varsovassa.
Kuva:Polish-Natl-Library-reading-room-01.jpg| Kansalliskirjaston lukusalia.


## Lähteet

## Aiheesta muualla
Pop Wine

**Pop Wine** on yhdysvaltalaisen trumpetistin Ted Cursonin vuonna 1971 julkaistu albumi.  

## Kappaleet
Kaikki kappaleet Ted Curson.

### A-puoli
#
#
#

### B-puoli
#
#

## Kokoonpano
* Ted Curson – trumpetti, piccolotrumpetti
* Georges Arvanitas – piano
* Jacky Samson – kontrabasso 
* Charles Saudrais – rummut

## Arvostelut
* Allmusic: 

## Lähteet
* ''Pop Wine'' discogs.com -sivustolla

### Viitteet
Suomalainen talonpoikaistalo (kirja)

**Suomalainen talonpoikaistalo** on vuonna 1979 julkaistu valokuva- ja tietoteos. Sen tekstit ja piirrokset on laatinut Alfred Kolehmainen, ja valokuvat on ottanut Veijo A. Laine. Kirjan on taittanut Markku Reunanen.

## Julkaiseminen
Teos ilmestyi alkujaan vuonna 1979 Otavan kustantamana. Neljäs painos ilmestyi vuonna 2004. Kirjassa esitellään kolmetoista eri talonpoikaistaloa ympäristöineen ja kaksi kylää, joista toinen on Ahvenanmaalla ja toinen Pelkosenniemellä. Kirja on ennen muuta valokuvateos, sen tekstit ovat lähinnä valokuvien ja piirrosten selitystekstejä kunkin kohteen lyhyen kuvauksen, johdanto-osion ja kirjallisuusluettelon lisäksi. Kirjaa varten tehtiin kuusi tiedonkeruu- ja valokuvausmatkaa, yhteensä noin 1&nbsp;800:sta matkoilla otetusta valokuvasta kirjaan valittiin noin 500. Piirroksia laadittiin noin 100 arkin verran, kaiken kaikkiaan 420 erillistä piirrosta. 

## Sisältö
Kirjassa on lukijalle tarkoitetut saatesanat ja johdanto (s. 8-25), minkä jälkeen esitellään valitut kohteet. Lopussa on kirjallisuusluettelo. Kirjaan valitut kohteet ovat teoksen laatijan sanoin "aivan tavallisia maalaistaloja eri puolilla Suomea". Joissakin asuttiin tietojen keruun aikana, mutta toiset oli jo otettu museokäyttöön. Esitellyt talonpoikaistalot ja kaksi kylää ovat seuraavat: 
* Ähkyri Vuokon kylässä Juuassa 
* Murtovaara Valtimolla, alkujaan kruununtorppa, nyt talomuseona
* Rehunen Taipalsaarella
* Pien-Toijola Ristiinassa, jossa on peräti 13 aittaa
* Pienmäki Hankasalmen Niemisjärvellä, perustettu 1754, nykyään talomuseona
* Raiskion torppa Luopioisissa
* Myllymäen torppa Pusulan Kärkölässä
* Kauppilan umpipiha Laitilan Koukkelassa
* Rapila Laihialla, päärakennus vuodelta 1827
* Lamminahon talo Vaalassa, nykyään talomuseona
* Pehkonen Limingan Ala-Temmeksellä
* Suvannon kylä Pelkosenniemellä
* Vetsikko ja Välimaa, kaksi eri taloa Utsjoella
* Torpin kylä Hammarlandissa Ahvenanmaalla

## Lähteet
Liettuan kansalliskirjasto

**Liettuan kansalliskirjasto** () on Vilnassa toimiva, vuonna 1919 perustettu Liettuan kansalliskirjasto. Kirjasto on nimetty Martynas Mazvydasin (1510–1563) mukaan. Hän käänsi ensimmäisen liettuankielisen kirjan, Katekismuksen vuonna 1547. Liettuan Martynas Mazvydasin kansalliskirjasto on myös Seimasin eli Liettuan parlamentin kirjasto ja sijaitsee vain runsas 50 metriä parlamenttitalosta itään. 

Vuonna 2015 kirjaston kokoelmat käsittivät yhteensä 1,78 miljoonaa nimikettä ja miljoonaa 6,55 teosta. Kirjasto on avoinna pääsääntöisesti arkisin kello 8–21 ja viikonloppuisin kello 10–18.

## Lähteet

## Aiheesta muualla
Ernest Lawson

**Ernest Latevi Lawson Hellu** (s. 17. elokuuta 1988 Oulu) on suomalainen näyttelijä, jolla on kokemusta sekä televisio- että elokuvatyöskentelystä. Hän kuuluu muun muassa improvisaatioryhmä Kolinaan. Lawson oli myös vuonna 2015 lopettaneen *Lack of Quest* -yhtyeen jäsen. Lawson on siviiliammatiltaan opettaja.

## Ura
### Televisio
Ernest Lawson oli yksi MTV3:n *[[Putous]]*-sketsisarjan tammikuussa 2017 alkaneen 8. tuotantokauden näyttelijöistä. Ennen tätä hän on esiintynyt improvisaatioryhmä Kolinan Sub-kanavan televisiosarjassa *Sub Goes Kolina*. Lisäksi Lawson oli *Putouksen* 9. kaudella, ja sijoittui toiseksi hahmolla Ansa Kynttilä. Vastassa finaalissa hänellä oli Kiti Kokkonen hahmolla Tanhupallo. Lawson oli mukana myös 10. tuotantokaudella ja voitti 11. tuotantokauden hahmollaan P. O. Liitikko.

Lawson juonsi MTV3:lla pyörinyttä tiedeohjelmaa Rakettitiedettä.

Lawson nähtiin myös vuonna 2018 kesällä Ruutu Plus -palvelussa (televisiossa sarja alkoi syksyllä 2018 Neloselta) alkaneessa kotimaisessa *[[Kummeli (televisiosarja)|Kummelin]]* alkuperäistekijöiden poliisiteemaisessa komediasarjassa *[[Kummeli esittää: Kontio & Parmas|Kontio & Parmas]]*, jossa hän esittää homoseksuaalia poliisia nimeltä Kostamovaara, jonka lempinimiin kuuluu muun muassa ”Kongo”. Samaisena vuonna hänet myös nähtiin televisiosarjassa *[[Sipoon herttua]]*.

Lawson on toiminut yhtenä Talent Suomi -kykyjenetsintäohjelman tuomareista kuudennesta tuotantokaudesta lähtien.

Syksyllä 2021 Lawson osallistui Tanssii tähtien kanssa-ohjelmaan parinaan tanssinopettaja Anniina Koivuniemi. He voittivat kilpailun 28. marraskuuta esitetyssä finaalijaksossa. Vuonna 2022 Lawson siirtyi ohjelman toiseksi juontajaksi Vappu Pimiän rinnalle.

### Elokuvat
Lawsonin ensimmäinen roolityö kankaalla oli elokuvassa ''Äpärä'', jonka Suomen ensi-ilta oli syksyllä 2016. Elokuvassa hän esittää Allua.

## Yksityiselämä
Lawsonin äiti on suomalainen ja isä togolainen. Hän on koulutukseltaan kasvatustieteen maisteri, ja ennen täysipäiväistä näyttelijän uraansa hän on toiminut opettajana peruskoulussa. Lawson tutustui vaimoonsa Nelliin vuonna 2011 molempien esiintyessä oppilaitoksensa speksissä heidän opiskellessaan opettajiksi, naimisiin he menivät vuonna 2015. Pariskunnalla on kolme lasta: 2017 ja 2020 syntyneet tyttäret ja 2024 syntynyt poika.

## Lähteet
Decision Day

__NOTOC__
**Decision Day** on saksalaisen thrash metal -yhtye Sodomin 15. studioalbumi, joka julkaistiin 26. elokuuta 2016 levymerkillä Steamhammer. Albumin teemana on yhtyeelle perinteikkäästi sodankäynti.

Albumin kansikuva on poliittisesti latautunut. Kannen hahmolla on kahdet kasvot, jossa puolellansa olevat Venäjän sekä Yhdysvaltain liput viittaavat kylmään sotaan ja venäläis-amerikkalaiseen vastakkainasetteluun.

## Vastaanotto
Albumi sai hyvän vastaanoton. Metal Injectionin J. Andrew antoi albumille arvosanan 7.5/10, ja kehui erityisesti sanoituksista sekä laulaja Tom Angelripperin laulun ulosannista, jota se piti perinteiselle thrash metalille hienoisen tummanpuhuvana, ja nosti albumin kahden edeltäjänsä edelle. Kritiikkiä saivat yhteislauluosuudet, joita hän piti outoina. V2.fi -sivuston Jesse Kärkkäinen antoi albumille kolme tähteä viidestä, ja piti sitä perushyvänä julkaisuna joka vaatii useamman kuuntelukerran avautuakseen. Kaaoszinen Sami Elamaa antoi albumille arvosanan 7+/10. Hän piti albumia mainiona, mutta sanoi usean kappaleen toistavan samaa kaavaa. Metalliluolan Marko Klingberg piti albumia onnistuneena sävellyksestä soundeihin, ja sanoi sen olevan parasta Sodomia vuosiin.

## Kappaleet
#
#
#
#
#
#
#
#
#
#
#
#

## Kokoonpano
* Tom Angelripper – laulu, basso
* Bernd "Bernemann" Kost – kitarat
* Markus "Makka" Freiwald – rummut

### Tuotanto
* Cornelius Rambadt – tuottaja
* Joe Petagno – kansikuva

## Arvostelut
* Kaaoszine: 7+/10
* Metalliluola: 8.5/10
* Metal Injection: 7.5/10
* V2.fi: 

## Lähteet

## Aiheesta muualla
* 
*
Mikko Penttilä

**Mikko Penttilä** (s. 1987 Kaustinen) on suomalainen näyttelijä. Hän valmistui teatteritaiteen maisteriksi Teatterikorkeakoulusta vuonna 2014. Penttilä toimii myös improvisaatioteatteri Stella Polariksen jäsenenä ja taiteellisena johtajana. Hän oli yksi *[[Putous]]*-sketsisarjan päänäyttelijöistä tuotantokausina 8–11. Penttilän Taika-Pasi voitti *Putouksen* 10. kauden sketsihahmokisan. Hän on näytellyt myös elokuvassa *[[Juoppohullun päiväkirja (elokuva)|Juoppohullun päiväkirja]]*. Syksyllä 2017 hän esiintyi MTV3:n *[[Älä jäädy]]* -viihdeohjelmassa.

Vuonna 2021 MTV3-kanavalla alettiin esittää Penttilän juontamaa sketsiviihdeohjelmaa nimeltä *[[Kaiken maailman ennätykset]]*.

## Lähteet
Pilvi Hämäläinen

**Pilvi Hämäläinen** (s. 7. toukokuuta 1985 Lieksa) on suomalainen näyttelijä ja laulaja. Hän oli yksi MTV3:n *[[Putous]]*-sketsi­sarjan keväällä 2017 esitetyn kahdeksannen tuotanto­kauden pää­näyttelijöistä. Hämäläinen voitti hahmollaan Aina Inkeri Ankeinen kyseisen kauden sketsi­hahmo­kilpailun. Hän esittää Ankeista myös jouluna 2017 esitetyssä televisio­elo­kuvassa *[[Ankeisen joulutervehdys]]*.

## Ura

Hämäläinen kävi lukion jälkeen Varsinais-Suomen Kansanopiston teatteri­linjan ja opiskeli sitten elo­kuva­leikkausta Turun taideakatemiassa. Koe-esiintymisten kautta hän alkoi saada teatteri­tehtäviä, muun muassa avustajana Turun kaupungin­teatterin *[[Tukkijoella (näytelmä)|Tukki­joella]]*-näytelmässä 2008. Hämäläistä ei hyväksytty Teatteri­korkea­kouluun, mutta hän opiskeli teatteri-ilmaisun ohjaajaksi Metropolia Ammattikorkeakoulussa.

Kesällä 2012 Hämäläinen näytteli Peppi Pitkätossua Vartiovuoren kesäteatterissa Turussa. Hämäläinen oli mukana myös *Putouksen* yhdeksännellä tuotanto­kaudella, joka esitettiin keväällä 2018. Hänen yhdeksännen kauden hahmonsa oli Tuija Eronen. Hämäläisen viimeiseksi *Putous*-kaudeksi jäi vuonna 2022 esitetty neljästoista tuotantokausi. Kaikkiaan hän esiintyi Putouksessa vuosina 2017–2018 sekä 2020–2022.

Hämäläinen on näytellyt Kokkolan ja Turun kaupunginteatterissa. Kokkolassa ohjelmistossa on ollut Hämäläisen kirjoittama näytelmä *[[Jäähyväiset Pamela Andersonille]]*. Hämäläinen esiintyi vuosina 2016–2018 TV2:n urheilu­paneeli­ohjelman *[[Villi kortti (televisiosarja)|Villi kortti]]* vakio­panelistina.

Keväällä 2018 Hämäläinen oli Nelosen ja Ruudun televisio­sarjassa *[[Keisari Aarnio (televisiosarja)|Keisari Aarnio]]* rikos­toimittaja Minna Passin roolissa.

Hämäläinen juonsi vuoden 2024 Uuden Musiikin Kilpailun yhdessä Benjamin Peltosen ja Viivi Pumpasen kanssa. Hän esitti kilpailun väliaikanumerona kappaleen ”Mon chéri”, joka sai hyvän vastaanoton ja julkaistiin myöhemmin singlenä.

## Yksityiselämä

Hämäläinen on kertonut julkisuudessa saaneensa diagnoosin masennuksesta ja ahdistuneisuushäiriöstä. Hän on saanut niihin terapiaa sekä lääkitystä ja on toipunut niistä loppuvuodesta 2022. Vuonna 2023 hänellä diagnosoitiin ADHD.

## Bibliografia

* 

## Diskografia

* ”Mon chéri” (2024)

## Filmografia

## Lähteet

* 

### Viitteet
Sinuhe (kappale)

**”Sinuhe”** on suomalaisten rap-muusikkojen Cheekin ja Elastisen muodostaman Profeetat-duon ensimmäinen single, jonka julkaisivat Warner Music Finland ja Liiga Music 29. marraskuuta 2016. Kappale debytoi radiosoittolistan sijalla 33, ja se pysyi listalla yhteensä 5 viikkoa.

Kappaleen nimi viittaa Mika Waltarin Sinuhe egyptiläinen -romaaniin. Teoksia yhdistää se, että sekä kappaleen kertosäkeessä että romaanissa toistuu lause ”niin on ollut, ja niin on aina oleva”. Nimeä Sinuhe ei mainita kappaleella kertaakaan.

YleX kuvaili ”Sinuhen” olevan ”suoraviivainen, valtavalla uholla perinteitä kunnioittava, hyvällä tavalla juurilleen palaava ja täydellisesti areenoille sopiva kappale”.

Kappaleen ensimmäinen live-esitys tapahtui Rähinä Live -konsertissa Nosturissa Helsingissä 5. joulukuuta 2016.

## Lähteet
Frogner

**Frogner** on Oslon kaupunginosa. Se sijaitsee kaupungin varakkaassa länsiosassa.

Frognerissa sijaitsee Frognerin puisto, jonka osana on patsaistaan tunnettu  Vigelandin puisto. Frognerissa on myös hyviä ostosmahdollisuuksia ja ravintoloita, joten se on matkailijoiden suosiossa.

## Lähteet

## Aiheesta muualla
Epitome of Torture

__NOTOC__
**Epitome of Torture** on saksalaisen thrash metal -yhtye Sodomin 14. studioalbumi. Se julkaistiin Euroopassa 26. huhtikuuta sekä Yhdysvalloissa 7. toukokuuta 2013. Albumi on yhtyeen ensimmäinen rumpali Markus ”Makka” Freiwaldin kanssa.

Albumi julkaistiin Euroopassa 26. huhtikuuta sekä Yhdysvalloissa 7. toukokuuta 2013.

## Vastaanotto
Albumi sai pääosin hyvän vastaanoton. Kaaoszinen Sami Elamaa piti albumia ”raakana, nopeana ja ilkeänä julkaisuna”. MetalSucks -sivuston arvioija antoi albumille kolme tähteä viidestä. Hän piti sitä hyvänä perusalbumina ja kuuntelun arvoisena teoksena, vaikkei pitänytkään sitä yhtenäisenä tai erityisen muistettavana. Angry Metal Guy antoi albumille arvosanan 2/5, ja sanoi albumia hätäisesti tehdyksi, kypsymättömäksi eikä hän pitänyt kappaleita tarttuvana, sekä sanoi sen olevan yksi yhtyeen pohjanoteerauksista. Blabbermouthin Ray Van Horn piti albumia tunnelmaltaan usvaisena, erinomaiseksi hiottuna teoksena. Kehuja saivat erityisesti kitaristi Bernemannin kitarasoolot. Imperiumin Marko Saarinen sanoo palasten loksahtaneen pitkästä aikaa kohdalleen, vaikka yhtye kierrättääkin omaa tuotantoaan.

## Kappaleet
#
#
#
#
#
#
#
#
#
#

### Digipack bonuskappaleet
# 
# 

## Kokoonpano
* Tom Angelripper – laulu, basso
* Bernd ”Bernemann” Kost – kitarat
* Markus ”Makka” Freiwald – rummut

## Arvostelut
* Angry Metal Guy: 
* Blabbermouth: 8.5/10
* Imperiumi.net: 
* MetalSucks: 

## Lähteet

## Aiheesta muualla
* 
*
Club La Persé

**Club La Persé** on helsinkiläinen eksentrinen klubikollektiivi, jota pidetään Suomen *club kidz* -kulttuurin pioneerinä. Klubin tavaramerkkeinä ovat olleet vahvasti teemoitetut ylivedetyt, näyttävät asut ja meikit sekä sukupuolirooleilla leikittely. Helsingin Sanomat valitsi La Persé -kollektiivin 2007 Helsingin parhaaksi bailupoppooksi ja City-lehti kaupungin parhaiksi pukeutujiksi. La Persén kappale *My Little World* oli yksi Suomen vuoden 2017 euroviisuehdokkaista.

## Tausta
Club La Persé -kollektiivin perustivat vuonna 2005 Pietari Kaakkomäki, Minna Parikka, Kirsi Nisonen, Jan Koskinen ja Vesa Kemppainen. Klubin dj:nä toiminut Pietari Kaakkomäen mukaan se syntyi kun Lontoossa asuneet muoti-ihmiset olivat näivettyä Helsingin yöelämässä. Ryhmä on kertonut ottaneensa vaikutteita 1990-luvulla toimineesta Plastic Pony -performanssiryhmästä, jossa osa sen jäsenistä oli mukana. Plastic Pony ravisteli sukupuolikäsityksiä muun muassa parodisten muotinäytösten avulla.

Kuuluisia Club La Persé vierailijoita ovat olleet Jenni Hiltunen, Rosa Liksom,  Fiona Timantti , Prinsessa Julia, Tasty Tim, Disco Smack Josh & Andy, Ray Noir, Lady lloid, Janne Räisänen, Ninja Sarasalo, Daniel Palillo, Antti Asplund, Kotirouva Marsista:Tatu ja Klaus Haapaniemi.

## UMK 2017
La Persén kappale *My Little World* osallistui Uuden Musiikin Kilpailuun 2017 ja oli siten yksi Suomen vuoden 2017 euroviisuehdokkaasta. Kappaleen on kirjoittanut Prinsessa Julia ja tuottanut Jaakko Salovaara. Musiikkivideon ohjaajana toimi Christer Lindström, joka teki käsikirjoituksen yhtyeen antaman vision pohjalta. Yhtyeeltä itseltään tuli puvustus sekä toivomus siitä, että Lindström ohjaisi videon drag queen -hahmonaan Carlotta Moorena, ja että hän näkyisi myös videolla. 

## Lähteet

## Aiheesta muualla
* 
* 
* 

* 
* 
*